Amitabh Bachchan ആദ്യത്തെ ശമ്ബളം 300 രൂപ 90 കോടിയുടെ കടബാധ്യത ബിഗ് ബിയെ കുറിച്ച് അധികം അറിയാത്ത കാര്യങ്ങള് ലോകത്തിന് മുന്നില് ബോളിവുഡ് എന്നാല് ബിഗ് ബിയും കിംഗ് ഖാനുമാണ്. ഈ രണ്ട് താരങ്ങളുടേയും പേരിലാണ് ബോളിവുഡ് ലോകത്തിന്റെ മറ്റ് പല ഭാഗങ്ങളിലും അറിയപ്പെടുന്നത്. അമിതാഭ് ബച്ചന് ബോളിവുഡിലെ ബിഗ് ബി എന്ന് വിളിപ്പേര് വെറുതേ കിട്ടിയതല്ല. പതിറ്റാണ്ടുകളായി തുടരുന്ന താരശോഭയ്ക്ക് പിന്നില് പരാജയത്തിന്റേയും കഷ്ടപ്പാടിന്റേയും കഠിനാധ്വാനത്തിന്റേയും കഥകളുണ്ട്. instagram Photo അമിതാഭ് ബച്ചനെ കുറിച്ച് അധികം ആര്ക്കും അറിയാത്ത കുറച്ച് കാര്യങ്ങളാണ് ഇവിടെ പറയുന്നത്. 79ാം വയസ്സിലും തുടരുന്ന താരശോഭയ്ക്ക് പിന്നിലെ കഠിന കാലത്തെ കുറിച്ച് അറിയാം. ബോളിവുഡില് തിളങ്ങി നില്ക്കുന്ന കാലത്താണ് നിര്മാണ രംഗത്ത് കൂടി ഒരു കൈ പരീക്ഷിക്കാന് അമിതാഭ് ബച്ചന് തീരുമാനിക്കുന്നത്. ഇതിനെ തുടര്ന്ന് 1996 ല് അമിതാഭ് ബച്ചന് കോര്പ്പറേഷന് ലിമിറ്റര്എബിസിഎല് എന്ന പേരില് നിര്മാണ കമ്ബനിയും ആരംഭിച്ചു. പക്ഷേ, കാര്യങ്ങളൊന്നും പ്രതീക്ഷിച്ച പോലെ നടന്നില്ല. രൂക്ഷമായ സാമ്ബത്തിക ബാധ്യതയിലേക്കായിരുന്നു അമിതാഭ് ബച്ചന് കൂപ്പുകുത്തിയത്. ഏകദേശം 90 കോടിയുടെ കടബാധ്യതയും 55 കേസുകളുമായിരുന്നു ഈ സംരഭത്തിലൂടെയുണ്ടായ നേട്ടം. കടബാധ്യതയില് നിന്ന് രക്ഷപ്പെടാന് മുംബൈയിലെ തന്റെ ബംഗ്ലാവ് പോലും താരം പണയപ്പെടുത്തിയതായി റിപ്പോര്ട്ടുകളുണ്ടായിരുന്നു. ബോളിവുഡിലെ ബിഗ് ബി ആകാനായിരുന്നില്ല അമിതാഭ് ബച്ചന് ആഗ്രഹിച്ചിരുന്നത് എന്നത് കടുത്ത ബച്ചന് ആരാധകര്ക്കു പോലും അധികമറിയാത്ത കാര്യമാണ്. എഞ്ചിനീയറായി ഇന്ത്യന് എയര് ഫോഴ്സില് ജോലി നേടാനായിരുന്നു അദ്ദേഹത്തിന്റെ താത്പര്യം. ഇന്ന് കോന് ബനേഗാ ക്രോര്പതിയുടെ ഒരു എപ്പിസോഡിന് കോടികള് പ്രതിഫലം വാങ്ങുന്ന താരത്തിന്റെ ആദ്യ ശമ്ബളം കേട്ടാല് ഞെട്ടും. വെറും 300 രൂപ!. ബോളിവുഡിലെ ബിഗ് ബി ആയുള്ള അമിതാഭ് ബച്ചന്റെ സ്ഥാനാരോഹണം ഒന്നുമില്ലായ്മയില് നിന്നുമായിരുന്നു. ഹിന്ദി സിനിമയില് തന്റെ ആദ്യ ഹിറ്റായ സഞ്ജീര് മാറുന്നതിന് മുമ്ബ് അഭിനയിച്ച പന്ത്രണ്ട് സിനിമകള് എട്ട് നിലയില് പൊട്ടി. അമിതാഭ് ബച്ചന്റെ യഥാര്ത്ഥ പേര് മറ്റൊന്നായിരുന്നുവെന്ന് ചിലര്ക്കെങ്കിലും അറിയാമായിരിക്കും. ശ്രീവാസ്തവ എന്നാണ് അദ്ദേഹത്തിന്റെ സര്നെയിം. സിനിമയിലെത്തുമ്ബോള് കവിയായ പിതാവിന്റെ പേരിനൊപ്പമുള്ള തൂലികാ നാമം അദ്ദേഹം ഒപ്പം ചേര്ക്കുകയായിരുന്നു. ഹരിവംശറായ് ബച്ചന് എന്ന വിഖ്യാത കവിയാണ് അമിതാഭ് ബച്ചന്റെ പിതാവ്. ബച്ചന് എന്നത് അദ്ദേഹത്തിന്റെ തൂലികാ നാമമായിരുന്നു. നാഡികളേയും പേശികളേയും ബാധിക്കുന്ന അപൂര്വ രോഗമായ മയാസ്തീനിയ ഗ്രാവിസ് അമിതാഭ് ബച്ചനേയും പിടികൂടിയിരുന്നു. ശരീരത്തിന്റെ ചലനത്തിനായി സഹായിക്കുന്ന അസ്ഥികളുമായി ബന്ധപ്പെട്ടിട്ടുള്ള പേശികള്ക്ക് തളര്ച്ചയുണ്ടാക്കുന്നതാണ് ഈ രോഗം. അമിതാഭ് ബച്ചന് അദ്ദേഹത്തിന്റെ പിതാവും പ്രമുഖ ഹിന്ദി കവിയുമായ ഹരിവംശറായ് ബച്ചന് ആദ്യം തീരുമാനിച്ചിരുന്ന പേര് ഇങ്ക്വിലാബ് ശ്രീവാസ്തവ എന്നായിരുന്നു. സിനിമയില് പേര് മാറ്റി എത്തിയെങ്കിലും ഹിന്ദി സിനിമയിലെ വിപ്ലവം തന്നെയായിരുന്നു അമിതാഭ് ബച്ചന്റെ രംഗപ്രവേശം.